
Avaliku ürituse „62. Jüriööjooks orienteerumises“ loa taotluse rahuldamine

1. Asjaolud ja menetluse käik
[bookmark: _Hlk122423108]MTÜ OK Kooperaator esitas Narva Linnavalitsusele avaliku ürituse loa taotluse. MTÜ OK Kooperaator kavandab läbi viia 22.04.2023-23.04.2023 avaliku ürituse „62. Jüriööjooks orienteerumises“. Ürituse raames toimub rahvaspordivõistlus. Üritusel osalejate eeldatav arv on kuni 350 inimest. 

1. Õiguslikud alused
2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

3.    Otsus
3.1. Rahuldada MTÜ OK Kooperaator avaliku ürituse „62. Jüriööjooks orienteerumises“ läbiviimseks.
3.2. Ürituse toimumise kohaks on Narva linna erinevad tänavad Joaoru ja Vanalinna linnaosades. Võistluskeskus asub rannahoones.
3.3. Avaliku ürituse korraldajaks on MTÜ OK Kooperaator, reg.kood 80063078, Kärberi 37-63, Tallinn.
3.4. Avalik üritus algab 22.04.2023 kell 18-00 ja lõpeb 23.04.2023 kell 01.00. 
3.5. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 30.06.2022.a määrusega nr 18 „Narva linna heakorra eeskiri” kehtestatud nõudeid.

4.   Rakendussätted
4.1. Korraldus jõustub seaduses sätestatud korras.
4.2. Narva Linnavalitsuse Linnamajandusametil teha korraldus asjaosalistele teatavaks. 
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

